Einhver myndi svo kannski bæta við plokkfiski í sparifötum , flatkökum með Góðosti , ýsu í raspi og nýbakaðri hjónabandssælu með íslenskri rabarbarasultu . Þegar ég ferðast um landið sem leiðsögumaður fyrir erlenda ferðalanga blasir við allt önnur matarmenning . Og hún er ekki minna séríslensk en hræringur og svið . En eins og það eru til tökuorð í íslensku máli eru til tökuréttir í íslenskum vegasjoppum . Tökuréttir eru aðlagaðir að íslenskri matarmenningu með sama hætti og tökuorð eru aðlöguð að íslensku máli . Sjoppuborgarinn er borinn fram með grátandi jöklasalati og í gömlu brauði sem hefur beyglast á ferðinni um landið frá Bónus til sjoppunnar og það er svo sætt að það á eiginlega heima í nammibarnum . Ef súpan er alveg ekta inniheldur hún bara grænmæti sem kemur beint úr dós eða frystikistu . Og hún er brimsölt eins og hafið . Af hverju borða Íslendingar bara pylsulíki ? Gefum sósunni nýtt nafn sem hentar betur í markaðssetningu fyrir túrista . Eitthvað sem gefur í skyn að Þúsund-eyja-eftirlíkingasósan sé í raun rammíslenskur þjóðarréttur . Og sjá : Hanastélssósutekjur íslenska þjóðarbúsins munu snaraukast . Þetta væri ekki sjoppulegt .